smcproject/ml-wiki-sentences huggingface dataset:
അറബിക് നാമം റഹ്ജ് അൽ-ഉവാർ (رهج الغار, ""powder of the mine""), കാറ്റലൻ, മധ്യകാല ലത്തീൻ എന്നിവ വഴിയാണ് ലഭിച്ചത്.
ഇംഗ്ലീഷിൽ അതിന്റെ ആദ്യകാല റെക്കോഡ് 1390-കളിലാണ്.
റിയർഗർ ഗാലറി The unit cell of realgar, showing clearly the As 4 S 4 molecules it contains Cluster of realgar crystals from Getchell Mine, Adam Peak, Potosi District, Humboldt County, Nevada, USA Cherry-red realgar crystals atop a matrix, and a sharp acicular spray of the rare species picropharmacolite (white needles) below Crystals of realgar, quartz, chalcopyrite and galena, from Quiruvilca Mine, La Libertad, Peru അവലംബം കൂടുതൽ വായനയ്ക്ക് The Merck Index: An Encyclopedia of Chemicals, Drugs, and Biologicals .
11th Edition.
Susan Budavari.
Merck Co., Inc., N.J., U.S.A. 1989.
William Mesny.
Mesny’s Chinese Miscellany.
A Text Book of Notes on China and the Chinese.
III, (1899), p. 251; Vol.
IV, (1905), pp. 425–426.
American Mineralogist Vol 80, pp 400–403, 1995 American Mineralogist Vol 20, pp 1266–1274, 1992 ബാഹ്യ ലിങ്കുകൾ Realgar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mindat.org: Pararealgar
റീസൺ (പ്രോഗ്രാമിംഗ് ഭാഷ) ഇംഗ്ലീഷ് വിലാസം https://ml.wikipedia.org/wiki/Reason_(programming_language)
ഫെയ്‌സ്ബുക്കിൽ ജോർദാൻ വാൾക്ക് സൃഷ്ടിച്ച ഒകാമലിനുള്ള വാക്യഘടന വിപുലീകരണവും ഉള്ള ടൂൾചെയിനാണ് റീസൺ .
കാരണം ജാവാസ്ക്രിപ്റ്റ് പ്രോഗ്രാമർമാർക്ക് പരിചിതമായ ഒരു വാക്യഘടനയും ഒകാമിലേയ്‌ക്ക് കൈമാറുന്നു.
സ്റ്റാറ്റിക്ക് ടൈപ്പ് ചെയ്ത കാരണം (അല്ലെങ്കിൽ OCaml) കോഡ് ബക്കിൾസ്ക്രിപ്റ്റ് കംപൈലർ ഉപയോഗിച്ച് ചലനാത്മകമായി ടൈപ്പുചെയ്ത ജാവാസ്ക്രിപ്റ്റിലേക്ക് സമാഹരിക്കാം.
റിയാക്ട് അടിസ്ഥാനമാക്കിയുള്ള വെബ് ആപ്ലിക്കേഷനുകൾക്കുള്ള പരിഹാരമായി റീസൺ കമ്മ്യൂണിറ്റി ഔദ്യോഗികമായി റീസൺറിയാക്ട്(ReasonReact)നൽകുന്നു.
ഇതും കാണുക എൽമ് , ജാവാസ്ക്രിപ്റ്റുമായി ആശയവിനിമയം നടത്താൻ പോർട്ടുകൾ ഉപയോഗിക്കുന്ന ഒരു പ്രവർത്തന ഭാഷ ടൈപ്പ്സ്ക്രിപ്റ്റ് , ശക്തമായി ടൈപ്പ് ചെയ്ത പ്രോഗ്രാമിംഗ് ഭാഷ ജാവാസ്ക്രിപ്റ്റിലേക്ക് മാറ്റുന്നു അവലംബം ↑ ↑ ↑ ↑
റീഹാബിലിറ്റേഷൻ പ്ലാന്റേഷൻസ് ലിമിറ്റഡ്, കേരളം
ഇന്ത്യയിൽ നിന്ന് ശ്രീലങ്കയിൽ ജോലിക്കായി പോയി അഭയാർത്ഥികളായി മാറിയ ഇന്ത്യൻ വംശജരെ പുനരധിവസിപ്പിക്കുക എന്ന ഉദാരഉദ്ദേശ്യത്തോടുകൂടി 1972 ൽ കൊല്ലം ജില്ലയിലെ കുളത്തുപ്പുഴ എന്ന സ്ഥലത്ത് ആരംഭിച്ച ഒരു പദ്ധതിയാണ് റീഹാബിലിറ്റേഷൻ പ്ലാന്റേഷൻസ് ലിമിറ്റഡ് .
ആർ. പി. എൽ. എന്ന ചുരുക്ക പേരിൽ അറിയപ്പെടുന്ന റീഹാബിലിറ്റേഷൻ പ്ലാന്റേഷൻസ് ലിമിറ്റഡ് കേരളസംസ്ഥാന സർക്കാരിന്റെയും ഇന്ത്യൻകേന്ദ്ര സർക്കാരിന്റെയും സംയുക്ത സംരംഭമാണ്.
ഐ. എസ്. ഓ. 9001 : 2000 അംഗീകാരം ലഭിച്ച ആദ്യത്തെ പൊതുമേഖലാ പ്ലാന്റേഷൻ സ്ഥാപനം കൂടിയാണ് ഇത്.
1964 ൽ ലാൽ ബഹാദൂർ ശാസ്ത്രിയും സിരിമാവോ ബണ്ഡാരനായകെയും തമ്മിൽ ഒപ്പു വച്ച ശാസ്ത്രി - സിരിമാവോ ഉടമ്പടി പ്രകാരം ആറു ലക്ഷത്തോളം ഇന്ത്യൻ വംശജരെ പുനരധിവസിപ്പിക്കേണ്ടി വന്നു.
ഈ പദ്ധതി കേരളത്തിലാരംഭിച്ചത് കേരള വനം വകുപ്പിന്റെ സഹാത്തോടെയാണ്.
1972 ൽ ആയിരനല്ലൂരും 1973 ൽ കുളത്തൂപ്പുഴയിലുമായി കേരള വനം വകുപ്പ് ആദ്യ പ്ലാന്റേഷൻ ആരംഭിച്ചു.
സ്ഥാപന - ധനകാര്യത്തിലൂടെ അധിക ധനം സജ്ജമാക്കുന്നതിനും സർക്കാർ ഖജനാവിന്റെ ആയാസം കുറയ്ക്കുന്നതിനും വേണ്ടി കേരളാ വനം വകുപ്പിന്റെ റബ്ബർ മരം പ്ലാന്റേഷൻ പദ്ധതി 1976 മേയ് 5 ന് റീഹാബിലിറ്റേഷൻ പ്ലാന്റേഷൻസ് ലിമിറ്റഡ് എന്ന  സ്ഥാപനമാക്കി മാറ്റി.
1983- മാർച്ചുവരെ 675 അഭയാർത്ഥി കുടുബംങ്ങളേയും, 1990-ൽ 25 കുടുബംങ്ങളേയും ഇതുവഴി പുനരധിവസിപ്പിച്ചു .
കൊല്ലം ജില്ലയിലെ ആയിരനെല്ലൂരിലും കുളത്തുപ്പുഴയിലുമായി 2070 ഹെക്ടർ സ്ഥലം പ്ലാന്റേഷൻസിന്റേതായിട്ടുണ്ട്.
റീറ്റോസോറസ് ഇംഗ്ലീഷ് വിലാസം https://ml.wikipedia.org/wiki/Rhoetosaurus
സോറാപോഡ് വംശത്തിൽ പെട്ട ദിനോസർ ആയിരുന്നു റീറ്റോസോറസ് .
ഗ്രീക്ക് പുരാണത്തിൽ ഉള്ള ഒരു ടൈടെൻ ആണ് പേരിനു ആസ്പദം.
ഇവ ജീവിച്ചിരുന്നത്‌ മധ്യ ജുറാസ്സിക്‌ കാലത്ത് ആണ്.
വാലിന്റെ കഥ
ഇവയുടെ ആദ്യ എല്ലുകൾ വാലിന്റെ ആയിരുന്നു കിട്ടിയത്.
22 എണ്ണം ആണ് കിട്ടിയത് അതിൽ തന്നെ 16 എണ്ണം ഒരേ നിരയിൽ ഉള്ളവ ആയിരുന്നു.
അവലംബം Longman, H.A. (1926).
"A giant dinosaur from Durham Downs, Queensland."
Memoirs of the Queensland Museum 8:183-194.
Longman, H.A. (1927).
"The giant dinosaur Rhoetosaurus brownei ".
Memoirs of the Queensland Museum 9:1-18
ലോക് ജൻശക്തി പാർട്ടി ഇംഗ്ലീഷ് വിലാസം https://ml.wikipedia.org/wiki/Lok_Janshakti_Party
രാം വിലാസ് പാസ്വാന്റെ നേതൃത്വത്തിൽ ജനതാദൾ (യുനൈറ്റഡ്) പാർട്ടിയിൽ നിന്നും പിളർന്നു മാറിയവർ രൂപീകരിച്ച ഒരു രാഷ്ട്രീയ കക്ഷിയാണ് ലോക് ജൻശക്തി പാർട്ടി .2000 നവംബർ 28നായിരുന്നു രൂപീകരണം.
ദലിതരുടെയും പിന്നോക്ക വിഭാഗങ്ങളുടെയും ഇടയിൽ ലോക് ജൻശക്തി പാർട്ടിക്ക് നല്ല സ്വാധീനമുണ്ട്.
ഇപ്പോൾ ബി.ജെ.പി നയിക്കുന്ന ദേശീയ ജനാധിപത്യ സഖ്യത്തിലെ ഒരു ഘടക കക്ഷിയാണ് എൽ.ജെ.പി. അവലംബം
ലോക് താന്ത്രിക് ജനതാദൾ
ഇന്ത്യയിലെ ഒരു സോഷ്യലിസ്റ്റ് പാർട്ടി ആണ് ലോക് താന്ത്രിക് ജനതാദൾ (എൽ.ജെ.ഡി).
ബീഹാർ , കേരളം , ഗുജറാത്ത് തുടങ്ങിയ സംസ്ഥാനങ്ങളിൽ പ്രവർത്തിക്കുന്നു.
കേരളത്തിൽ ഇടതുപക്ഷ ജനാധിപത്യ മുന്നണിയുടെ ഘടകകക്ഷിയാണ്.
ഇത് 2022 മാർച്ച് 20-ന് രാഷ്ട്രീയ ജനതാദളുമായി (ആർജെഡി) ലയിച്ചു.
പാർട്ടിയുടെ കേരള ഘടകം ആർജെഡിയിൽ ചേർന്നില്ലെങ്കിലും.
കേരള ഘടകം ജനതാദളിൽ (സെക്കുലർ) ലയിക്കാൻ പദ്ധതിയിട്ടിട്ടുണ്ട്.
നിതീഷ് കുമാർ നയിക്കുന്ന ജനതാ ദൾ (യുണൈറ്റഡ്) ബി.ജെ.പി. നേതൃത്വത്തിലുള്ള ദേശീയ ജനാധിപത്യ സഖ്യംത്തിൽ ചേർന്നതിൽ പ്രതിഷേധിച്ച് ജെ.ഡി.യുവിലുണ്ടായ പിളർപ്പിനെ തുടർന്ന് ശരദ് യാദവ് , എം.പി. വീരേന്ദ്രകുമാർ എന്നിവരുടെ നേതൃത്വത്തിൽ 2018 മേയ് 18ന് ഡൽഹിയിൽ രൂപീകരിച്ചു.
ശരദ് യാദവ് ആണ് പാർട്ടി അധ്യക്ഷൻ.
ഡോ. വർഗീസ് ജോർജ് ജനറൽ സെക്രട്ടറി.
എം.വി. ശ്രേയാംസ് കുമാർ കേരളഘടകം അധ്യക്ഷനാണ്.
പ്രധാന നേതാക്കൾ കേരളത്തിൽ ഷേക് പി ഹാരിസ് അഡ്വ.
എം.കെ പ്രേംനാഥ് കെ. ശങ്കരൻ മാസ്റ്റർ വി.കുഞ്ഞാലി ചാരുപ്പാറ രവി വി. സുരേന്ദ്രൻ പിള്ള കെ.പി. മോഹനൻ കൊടുവള്ളി തമ്പി അവലംബം
ലോക് നായക് ജയപ്രകാശ് വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Patna_Airport
ബീഹാർ സംസ്ഥാനത്തിലെ പറ്റ്നയിൽ സ്ഥിതി ചെയ്യുന്ന വിമാനത്താവളമാണ് ലോക് നായക് ജയപ്രകാശ് വിമാനത്താവളം അഥവ പറ്റ്ന വിമാനത്താവളം .
( IATA : PAT , ICAO : VEPT ) .
ഇത് ഒരു നിയന്ത്രിത  അന്താരാഷ്ട്ര വിമാനത്താവളമാണ്.
ഇന്ത്യൻ സ്വാതന്ത്ര്യസമരസേനാനിയായിരുന്ന ജയപ്രകാശ് നാരായണന്റെ പേരിലാണ് ഈ വിമാനത്താവളം നാമകരണം ചെയ്തിരിക്കുന്നത്.
വിമാനസേവനങ്ങൾ ദേശീയം ഇന്ത്യൻ എയർലൈൻസ് (ഡെൽഹി) ജെറ്റ് എയർവേയ്സ് (ഡെൽഹി) ജെറ്റ്ലൈറ്റ് (കൊൽക്കത്ത) കിംഗ്ഫിഷർ എയർലൈൻസ് (മുംബൈ, റാഞ്ചി) operated by Kingfisher Red (Delhi, Kolkata, Ranchi) അവലംബം പുറത്തേക്കുള്ള കണ്ണികൾ Patna Airport Archived 2011-07-20 at the Wayback Machine .
at Airports Authority of India web site Airport information for VEPT at World Aero Data.
Accident history for PAT at Aviation Safety Network
ലോകിസ്സാര
വിദേശത്തുള്ള സൈന്യത്തിൽ ചേരുകയും പൊളന്നരുവയിലെ ലീലാവതി രാജ്ഞിയെ സ്ഥാനഭ്രഷ്ടനാക്കിക്കൊണ്ട് പൊളന്നരുവ രാജകീയ സൈന്യത്തെ പരാജയപ്പെടുത്തുകയും ചെയ്ത ഒരു സൈനികനായിരുന്നു ലോകിസ്സാര.
പൊളന്നരുവ രാജകീയ സൈന്യം ലീലാവതിയുടെ ഭരണം  പുനഃസ്ഥാപിക്കുന്നതു വരെ 1210 മുതൽ 1211 വരെ ഒമ്പത് മാസം ലോകിസ്സാര ഭരിച്ചു.
പൊളന്നരുവ രാജകീയ സൈന്യം ലീലാവതിയെ 1211ൽ മൂന്നാം തവണ പുനഃസ്ഥാപിച്ചു.
ഇതും കാണുക ശ്രീലങ്കയുടെ ചരിത്രം ബാഹ്യ ലിങ്കുകൾ ശ്രീലങ്കയിലെ രാജാക്കന്മാരും ഭരണാധികാരികളും കോഡ്റിംഗ്ടണിന്റെ സിലോണിന്റെ ഹ്രസ്വ ചരിത്രം
ലോകേഷ് കനകരാജ് ഇംഗ്ലീഷ് വിലാസം https://ml.wikipedia.org/wiki/Lokesh_Kanagaraj
പ്രധാനമായും തമിഴ് ചലച്ചിത്രമേഖലയിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനാണ് ലോകേഷ് കനഗരാജ് .
2017 - ൽ പുറത്തിറങ്ങിയ മാനഗരം , 2019 - ൽ പുറത്തിറങ്ങിയ കൈതി Actor ചലച്ചിത്രങ്ങൾ സംവിധാനം ചെയ്തു.
കമൽഹാസനെ കേന്ദ്ര കഥാപാത്രമാക്കി അഭിനയിപ്പിച്ച് ഫഹദ് ഫാസിൽ, വിജയ് സേതുപതി എന്നിവരെ അണിനിരത്തി അനിരുദ്ധ് സംഗീതത്തിൽ റിലീസ് ചെയ്ത വിക്രം   എന്ന ചലച്ചിത്രമാണ് അവസാനം റിലീസ് ചെയ്തത്.
ദളപതി വിജയിയെ നായകനാക്കി തൃഷയെ നായിക സ്ഥാനത്ത് അവതരിപ്പിച്ചും സഞ്ചയ് ദത്ത് ‚ അർജുൻ സർജ ‚ മലയാള താരം ബാബു ആന്റണി തുടങ്ങിയ വൻ താര നിര അണിനിരക്കുന്ന ലിയോ ആണ് പുതുതായി റിലീസിനിരിക്കുന്ന പടം.
2016 ൽ കാർത്തിക് സുബ്ബരാജ് നിർമ്മിച്ച അവിയൽ എന്ന ഹ്രസ്വചിത്ര സമാഹാരത്തിൽ ലോകേഷ് സംവിധാനം ചെയ്ത കാലം എന്ന ഹ്രസ്വചിത്രവും ഉൾപ്പെട്ടിരുന്നു.
2017 ൽ സുന്ദീപ് കിഷൻ, ശ്രീ, റെജീന കസാന്ദ്ര , മധുസൂധൻ റാവു, ചാർലെ എന്നിവർ പ്രധാന കഥാപാത്രങ്ങളെ അവതരിപ്പിച്ച ആക്ഷൻ ത്രില്ലർ വിഭാഗത്തിൽപ്പെട്ട മാനഗരം എന്ന' ചിത്രത്തിലൂടെയാണ് ലോകേഷ് കനഗരാജ് സംവിധായകനായി അരങ്ങേറ്റം കുറിച്ചത്.
2018 - ന്റെ അവസാനം, മാനഗരത്തിന്റെ നിർമ്മാതാക്കളായ ഡ്രീം വാറിയർ പിക്ചേഴ്സിനൊപ്പം അടുത്ത ചലച്ചിത്രത്തിന്റെ നിർമ്മാണ പ്രവർത്തനങ്ങൾ ആരംഭിച്ചു.
കാർത്തി കേന്ദ്ര കഥാപാത്രത്തെ അവതരിപ്പിച്ച കൈതി എന്ന ഈ ചലച്ചിത്രം 2019 ഒക്ടോബർ 25 ന് പുറത്തിറങ്ങി.
തുടർന്ന് വിജയ് , വിജയ് സേതുപതി എന്നിവർ കേന്ദ്ര കഥാപാത്രങ്ങളായി എത്തിയ മാസ്റ്റർ എന്ന ചിത്രവും കമൽ ഹാസൻ കേന്ദ്ര കഥാപാത്രമായി, വിജയ് സേതുപതി , ഫഹദ് ഫാസിൽ എന്നിവർ അഭിനയിച്ച വിക്രം എന്ന ചിത്രവും ലോകേഷ് സംവിധാനം ചെയ്തു.
2022-ൽ പുറത്തിറങ്ങിയ വിക്രം ഏറ്റവും കൂടുതൽ സാമ്പത്തിക വിജയം നേടിയ ദക്ഷിണേന്ത്യൻ സിനിമകളിലൊന്നാണ്.
ലിയോ ആണ് ലോകേഷിന്റെ പുറത്തിറങ്ങാനിരിക്കുന്ന അടുത്ത ചലച്ചിത്രം.
വിജയ്, തൃഷ, സഞ്ജയ് ദത്ത്, അർജുൻ, ഗൗതം വാസുദേവ് മേനോൻ തുടങ്ങിയവർ ചിത്രത്തിൽ കേന്ദ്രകഥാപാത്രങ്ങളെ അവതരിപ്പിക്കുന്നു.
ചലച്ചിത്രങ്ങൾ വർഷം ചലച്ചിത്രം ഭാഷ സംവിധാനം തിരക്കഥ കുറിപ്പുകൾ 2016 അവിയൽ തമിഴ് അതെ അതെ ഹ്രസ്വചിത്ര സമാഹാരം 2017 മാനഗരം തമിഴ് അതെ അതെ 2019 കൈതി തമിഴ് അതെ അതെ 2020 മാസ്റ്റർ തമിഴ് അതെ അതെ 2022 വിക്രം (ചലച്ചിത്രം) തമിഴ് അതെ അതെ 2023 ലിയോ തമിഴ് അതെ അതെ അവലംബം
ലോക് അദാലത്ത് ഇംഗ്ലീഷ് വിലാസം https://ml.wikipedia.org/wiki/Lok_Adalat വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇന്ന് കോടതികളുടെ പ്രവർത്തനത്തിന്റെ ഭാഗമാണ് ലോക് അദാലത്തുകൾ.
ലോക് അദാലത്ത് എന്ന ഹിന്ദി പദത്തിനർഥം "ജനങ്ങളുടെ കോടതി" എന്നാണ്.
കോടതികളിൽ ജഡ്ജി ഒരു ഉയർന്ന സീറ്റിലാണിരിക്കുക,നേരെ മുന്നിൽ അഭിഭാഷകരരും.
പിന്നിൽ കക്ഷികൾ.
ജഡ്ജിയും അഭിഭാഷകരും കറുത്ത കോട്ടും പാന്റും ഗൗണും ധരിച്ചിരിക്കും.
ആർ,എപ്പോൾ,എന്ത്,എങ്ങനെ,പറയണമെന്ന് നേരത്തെ തന്നെ നിയമത്തിൽ പറഞ്ഞിരിക്കും.
അതിൽ പറഞ്ഞ പ്രകാരമേ കോടതികൾക്ക് പ്രവർത്തിക്കാൻ അധികാരമുള്ളു.
എന്നാൽ ലോക് അദാലത്തിൽ ജഡ്ജിമാരും, അഭിഭാഷകരും, സാമൂഹ്യ പ്രവർത്തകരും പങ്കെടുക്കും.
പക്ഷെ പ്രത്യേക വേഷങ്ങൾ അണിയില്ല.
പ്രത്യേകം പ്രത്യേകം ഇരിപ്പിടങ്ങളില്ല, പകരം ഒന്നിച്ചിരിക്കും.
കക്ഷികളേയും ഒന്നിച്ചിരുത്തും.
കക്ഷികൾക്ക് മനസ്സിലുള്ളത് തുറന്നുപറയാം.
അത് പരിദണിക്കും, ഒപ്പം ആവശ്യമെങ്കിൽ യുക്തമായ ഉപദേശങ്ങളും നൽകും.
സംശയ നിവൃത്തി വരുത്തിയ ശേഷം ഒത്തു തീർപ്പായാൽ അത് രേഖപ്പെടുത്തും.
കക്ഷികൾ അതിൽ ഒപ്പിടണം.
അത് കോടതിയിൽ വിധിയാക്കി മാറ്റപ്പെടും.
ലോക് അദാലത്ത് കോടതികളിൽ നിയമത്തുന്റെ കാർക്കശ്യങ്ങളില്ലാതെയാണ് ജനങ്ങളോട് സംസാരിക്കുന്നത്.
കക്ഷികൾക്ക് അതിനാൽ കോടതി ഫീസ് നൽകേണ്ടതില്ല, കാലതാമസമുള്ള വിധിക്കായി കാത്തുനിൽക്കേണ്ട,അന്തിമമായ വിധി നേടിയെടുക്കാം.
"മോശപ്പെട്ട ഒരു ഒത്തുതീർപ്പു പോലും, മെച്ചപ്പെട്ട ഒരു ന്യായ വിധിയെക്കൾ നല്ലതാണ്" എന്ന ആശയം ഇവിടെ സത്യമാണ്.
കാരണം കക്ഷികൾ തമ്മിൽ വിധിക്കു ശേഷവും സ്നേഹ ബന്ധമുണ്ടാകും.
ഒത്തു തീർപ്പിനെതിരെ അപീൽ കൊടുക്കാനാവില്ലാത്തതിനാലും, പരസ്പരം വിട്ടു വീഴ്ച്ച ചെയ്തതിനാലും ഇരു കൂട്ടർക്കും ജയിച്ചു എന്ന തോന്നൽ ഉളവാകും.
ഇത് ഈ കോടതിയുടെ സവിശേഷതയാണ്.
മേൽപ്പറഞ്ഞ സംവിധാനമെല്ലാം വ്യവസ്ഥ ചെയ്തിരിക്കുന്നത്"ലീഗൽ അതോറിറ്റീസ് ആക്ട്"ൽ ആണ്.
നിയമ സേവനമാണ് ഇതിന്റെ ഉദ്ദേശ്യം.
ഈ നിയമ പ്രകാരം സംസ്ഥാപനത്തിനു മുഴുവനായും ഒരുഒരു ലീഗൽ സർവ്വീസ് അതോറിട്ടി ഉണ്ട്.
ഹൈക്കോടതി ജഡ്ജിയാണ് ഇതിന്റെ അധ്യക്ഷൻ
ലോകൊറോകൊ ഇംഗ്ലീഷ് വിലാസം https://ml.wikipedia.org/wiki/LocoRoco
ഒരു പ്ലാറ്റ്ഫോം വീഡിയോ ഗെയിമാണ് ലോകൊറോകൊ (LocoRoco) .
എസ്.സി.ഇ ജപ്പാൻ സ്റ്റുഡിയോ എന്ന ഡവലപ്പർ വികസിപ്പിച്ച് സോണി കമ്പൂട്ടർ എന്റർടൈൻമെന്റ് ആണ് പുറത്തിറക്കിയത്.
2006 ലാണ് ഇത് പുറത്തിറങ്ങിയത്.
സുതോമ കോനു എന്ന ജപ്പാൻ ഗെയിം ഡെവെലപ്പർ ആണ് ഈ പ്ലാറ്റ്ഫോം വീഡിയോ ഗെയിം വികസിപ്പിച്ചത്.
ഒരാൾമാത്രം കളിക്കാവുന്ന ഈ ഗെയിമിലെ കഥാപാത്രങ്ങളായ ലോകൊറോകൊയും കൂട്ടുകാരും കാഴ്ചയിൽ പലനിറത്തിലുള്ള ജലാറ്റിൻ രൂപങ്ങളാണ്.
ലോകൊറോകൊയ്ക്കു പുറമെ അപകടകാരിയായ മൂജ ട്രൂപ്പ് , അപകടങ്ങളിൽ ലോകൊറോകൊയെ സഹായിക്കാൻ വരുന്ന മറ്റ് വിചിത്രജീവികളും ഗെയിമിൽ പ്രത്യക്ഷമാകുന്ന മറ്റു കഥാപാത്രങ്ങളാണ്.
ലോകൊറോകൊക്ക് പ്രത്യേക ബെറി പഴങ്ങൾ കഴിക്കുന്നതിലൂടെ തന്റെ ശരീര വലിപ്പം കൂട്ടുവാനും പിന്നീട് ഇടുങ്ങിയ ഇടങ്ങളിലൂടെ കടന്നുപോകാൻ വേണ്ടി വിഭജിക്കുകയും വീണ്ടും യോജിക്കാനും ശരീരം കൊണ്ട് സാധ്യമാണ്.
ആകർഷണീയമായ വർണ്ണങ്ങളും അതിന്റെ ശബ്ദ-സംഗീത ഗതികളും കളിയുടെ സവിശേഷതകളാണ്.
2006 ൽ ഗെയിമിംഗ് പ്രെസ്സിൽ നിന്നും ധാരാളം പുരസ്കാരങ്ങൾ ലോകൊറോകൊ നേടി.
അതിന്റെ വിജയഗാഥ തുടർന്നുള്ള നാല് ലോകൊറോകൊ ടൈറ്റിലുകളുടെ വികസനത്തിന് വഴിയൊരുക്കി.
അകലെയുള്ള ഒരു ഗ്രഹത്തിൽ സമാധാനത്തോടെ ജീവിക്കുന്ന ലോകൊറോകൊയും അവരുടെ കൂട്ടുകാരായ മൂയി മുയിയും സസ്യങ്ങൾ വളർത്തി പ്രകൃതി  സംരക്ഷണതിൽ ഏർപ്പെടുകയും , ഗ്രഹത്തെ മനോഹരമാക്കി മാറ്റുവാനും, ദിവസങ്ങളോളം പാടുപെടുകയും ചെയ്യുന്നവരാണ്.
മുജാ ട്രൂപ്പ് ഗ്രഹത്തിലേക്ക് പ്രവേശിച്ച് ആക്രമണം നടത്തുമ്പോൾ, ലോകൊറോകൊക്ക് ഈ ആക്രമണകാരികൾക്ക് നേരെ എങ്ങനെ പൊരുതി നിൽക്കണമെന്ന് നിശ്ചയമില്ലാതെ വരുന്നു.
അതേ സമയം കളിക്കാരൻ അല്ലെങ്കിൽ കളിക്കാരി ലോജൂറോക്കോ വഴി നയിക്കാൻ കഴിവുള്ള "ഗ്രഹം" എന്ന കഥാപാത്രം ആവുകയും ലോകൊറോകൊക്ക് വേണ്ട നിർദ്ദേശങ്ങൾ നൽകി  മോജോ ട്രോപ്പോനെ പരാജയപ്പെടുത്തുകയും ഗ്രഹത്തെ അതിന്റെ സമാധാനപരമായ വഴികളിലേക്ക് തിരിച്ചുവിടുകയുമാണ് ചെയ്യേണ്ടത്.
പ്രമാണം:Locoroco-screen.jpg മഞ്ഞ നിറത്തിലുള്ള കുൽച്ചെ (Kulche) എന്ന ലോകൊറോകൊ.
കളിക്കാരൻ അല്ലെങ്കിൽ കളിക്കാരി കണ്ടെത്തിയ ലോകൊറോകോയുടെ എണ്ണം, ഓരോ ഘട്ടങ്ങൾ പൂർത്തിയാകാനെടുത്ത സമയം തുടങ്ങിയ ഘടകങ്ങളാണ് കളിയുടെ പോയന്റ് നില കണക്കാക്കുന്നത്.
ഈ കളിയിൽ  ആറ് തരത്തിലുള്ള ലോകൊറോകൊകൾ ഉണ്ട്.
ലോകൊറോകൊകളുടെ നിറം, രൂപം, അവർ പ്രത്യക്ഷപ്പെടുമ്പോൾ ഉണ്ടാകുന്ന പശ്ചാത്തല സംഗീതം എന്നീ മാറ്റങ്ങൾ കൊണ്ട് ഒരോ ലോകൊറോകൊകളേയും തിരിച്ചറിയാൻ സാധിക്കും.
കളിക്കാരന് കളിയുടെ ഓരോ ഘട്ടങ്ങളിലും  കളിക്കായി ഉപയോഗിക്കാനാഗ്രഹിക്കുന്ന ലോകൊറോകൊയെ തിരഞ്ഞെടുക്കാം, എന്നിരുന്നാലും, പശ്ചാത്തല സംഗീതം,  ലോകൊറോകൊയുടെ നിറം  എന്നീ മാറ്റങ്ങൾക്കപ്പുറത്ത് ഈ തിരഞ്ഞെടുപ്പ് അടിസ്ഥാനപരമായി കളിയെ ബാധിക്കുന്നില്ല.
ലോകൊറോകൊകൾ  ജെലാറ്റിൻ നിർമിത രൂപങ്ങളാണ്, അതുകൊണ്ടു തന്നെ സാഹചങ്ങൾക്കനുസൃത  രൂപഭേദം വരുത്താൻ കഴിവുള്ളവരാണ്.
കളിയുടെ ആരംഭത്തിൽ കളിക്കാരൻ ഒരു ലോകോറോകൊയെ മാത്രം ഉപയോഗിച്ചാണ് കളി തുടങ്ങുന്നത്.
ഈ ലോകോറോകൊ ബെറി പഴങ്ങൾ ഭക്ഷിക്കുമ്പോൾ അതിന്റെ ഇരട്ടിയായി വളരും, ലോകോറോകൊ അതിന്റെ പരമാവധി വലിപ്പമായ  ഇരുപത് ഇരട്ടി വരെ ആയി വളരും.
○ അമർത്തിയാൽ ലോകോറോകൊയെ വിഭജിക്കാം.
വികാസം പ്രമാണം:Locoroco-sketch.jpg Tsutomu Kouno's original sketch for Loco Roco , drawn on a പി.ഡി.എ. , led to his idea of "rotating the landscape" as a key game mechanic.
ഒരു സാങ്കല്പിക ഭാഷയിലാണ് ഇതിലെ സംഗീതം.
കളിടുടെ സ്രഷ്ടാവായ സുതോമ കോനു തന്നെയാണ് ഈ   സാങ്കല്പിക ഭാഷയിലുള്ള സംഗീതവും നിർമ്മിച്ചിരിക്കുന്നത്.
ശബ്‌ദലേഖനത്തിൽ വ്യത്യസ്തമായ ആശയങ്ങൾ ഉണ്ടായിരുന്നിട്ടും  കളിയിലുടനീളം പാട്ടുകൾ സമന്വയിപ്പിക്കാൻ സാങ്കല്പിക ഭാഷ ഉപയോഗിച്ചതുകൊണ്ട് സഹായകമായി.
ലോകൊറോകൊയിലെ 42 സംഗീത ശബ്‌ദലേഖനം ഉൾപ്പെടുത്തിയ ലോകൊറോകൊ ഒറിജിനൽ സൗണ്ട്ട്രാക്ക് : ലോകൊറോകൊ നൊ ഉട്ട ‌എന്ന  സംഗീത ആൽബം കൊളുംബിയ റെക്കോർഡ്സ് ഒക്ടോബർ 2006 ന് പുറത്തിറക്കിയിരുന്നു.
ലോക് നെസ് തടാകം ഇംഗ്ലീഷ് വിലാസം https://ml.wikipedia.org/wiki/Loch_Ness
സ്കോട്ടിഷ് മലമ്പ്രദേശത്ത്, ഇൻവേർണസ് പട്ടണത്തിന് ഏകദേശം 37 കിലോമീറ്റർ (23 മൈൽ) തെക്കുപടിഞ്ഞാറായി സ്ഥിതിചെയ്യുന്ന ബൃഹത്തും ആഴമേറിയതുമായ ഒരു ശുദ്ധജലതടാകമാണ് ലോക് നെസ്സ് .
തടാകത്തിന്റെ ഉപരിതലം സമുദ്രനിരപ്പിൽ നിന്ന് ഏകദേശം 16 മീറ്റർ (52 അടി) ഉയരത്തിലാണ്.
ലോക് നെസ് മോൺസ്റ്റർ അഥവാ നെസ്സീ എന്നറിയപ്പെടുന്ന ഒരു നിഗൂഢ ജീവിയെ കണ്ടുവെന്ന പ്രസ്താവിക്കപ്പെടുന്നതിന്റെപേരിൽ ഈ തടാകം ഏറെ പ്രസിദ്ധമാണ്.
തടാകത്തിന്റെ തെക്കേ അറ്റം ഒയിച്ച് നദിയുമായും കാലിഡോണിയൻ കനാലിന്റെ ഒരു ഭാഗം ഒയിച്ച് തടാകവുമായും ബന്ധിച്ചിരിക്കുന്നു.
അവലംബം പുറത്തേക്കുള്ള കണ്ണികൾ Loch Ness എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Loch Ness information Website, Editor Tony Harmsworth Loch Ness Project Research Site, Editor Adrian Shine Loch Ness Investigation website, Editor Dick Raynor Loch Ness Pictures Archived 2012-03-18 at the Wayback Machine .
Loch Ness Photographs Virtual Tour of Loch Ness and surrounding area Nessieland at Loch Ness
ലോക് നെസ്സ് മോൺസ്റ്റർ ഇംഗ്ലീഷ് വിലാസം https://ml.wikipedia.org/wiki/Loch_Ness_Monster Part of a series on the Paranormal Main articles Astral projection Astrology Aura Bilocation Clairvoyance Close encounter Cold spot Conjuration Cryptozoology Demonic possession Demonology Ectoplasm Electronic voice phenomenon Exorcism Extrasensory perception Forteana Ghost hunting Indigo children Magic Mediumship Occult Orb Paranormal fiction Paranormal television Precognition Preternatural Psychic Psychic reading Psychokinesis Psychometry Remote viewing Retrocognition Spirit photography Spirit possession Spirit world Spiritualism Stone Tape Supernatural Telepathy Ufology
സ്കോട്ടിഷ് നാടോടിക്കഥകളിൽ പറയുന്ന സ്കോട്ടിഷ് പർവ്വതപ്രദേശത്തെ ലോക് നെസ് തടാകത്തിൽ വസിക്കുന്ന ഒരു ജീവിയാണ് ലോക് നെസ് മോൺസ്റ്റർ അല്ലെങ്കിൽ നെസ്സീ.
വളരെ അപൂർവമായേ തടാകത്തിന്റെ അടിത്തട്ടിൽ നിന്നു മുകളിലേക്കു വരുന്ന കഴുത്തു നീണ്ട ഈ ഭീമൻ ജീവിയെ കാണാനാകൂ.
1933-ൽ ലോകവ്യാപകമായ ശ്രദ്ധയിലേക്ക് കൊണ്ടുവന്നതു മുതൽ ഈ ഭീമൻ ജീവിയിലെ താല്പര്യവും വിശ്വാസവും വ്യത്യസ്തമാണ്.
അതിന്റെ അസ്തിത്വത്തിന്റെ തെളിവ്, തർക്കവിഷയമായ ചില ഫോട്ടോഗ്രാഫുകളും സോണാർ പഠനവും മാത്രമാണ്.
പലപ്പോഴായി തടാകത്തിൽ നിന്നു ലഭിച്ചിട്ടുള്ള അവ്യക്ത ചിത്രങ്ങളും ഫോട്ടോകളും ആയിരക്കണക്കിനു പേരുടെ അനുഭവങ്ങളും ശബ്ദശകലങ്ങളുമൊക്കെയാണ് ആകെക്കൂടി നെസി ഉണ്ടെന്നതിനുള്ള തെളിവ് ആയി കണക്കാക്കുന്നത്.
ശാസ്ത്രീയ സമൂഹം ലോക് നെസ് മോൺസ്റ്റർ ജീവശാസ്ത്രപരമായ അടിസ്ഥാനമില്ലാത്ത ഒരു പ്രതിഭാസമായി കണക്കാക്കുകയും കാഴ്ചപ്പാടുകൾ വെറും തട്ടിപ്പായും, സാങ്കൽപിക ചിന്തകളായും, ഐതീഹികമായ ജീവികളുടെ തെറ്റായ തിരിച്ചറിയലായും വിശദീകരിക്കുന്നു.
1940 മുതൽ ഈ ജീവിയെ നെസി  (Scottish Gaelic: Niseag) ( Scottish Gaelic : Niseag ) എന്നു വിളിച്ചിരുന്നു.
1933 മേയ് 2 ന് ലോക് നെസിൻറെ വാട്ടർ ബെയിലിഫും ഇൻവേർനെസ് കൊറിയർ റിപ്പോർട്ടിൽ ഒരു പാർട്ട് ടൈം ജേർണലിസ്റ്റുമായ അലക്സ് കാംപ്ബെൽ ലോക്ക് നെസ്സിലുള്ള ഭീമൻ ജീവിയെ "മോൺസ്റ്റർ" എന്ന വാക്ക് ആദ്യമായി ഉപയോഗിച്ചു.
1933 ഓഗസ്റ്റ് 4 ന് ഏതാനും ആഴ്ചകൾക്കുമുമ്പ്, ലോക് നെസിനുചുറ്റും ഡ്രൈവ് ചെയ്യുന്നതിനിടയിൽ "എന്റെ ജീവിതത്തിൽ ഇതുവരെ കണ്ടിട്ടില്ലാത്ത ഒരു ഡ്രാഗണോ അതൊ ചരിത്രാതീത കാലത്തെ മൃഗമോ എന്നുതോന്നുന്ന ഒരു ജീവി വായിൽ "ഒരു മൃഗവുമായി" ലോകിനു നേരെയുള്ള റോഡ് കുറുകെ കടന്ന് ഉരുണ്ടുപോകുന്നതായി അദ്ദേഹവും ഭാര്യയും വളരെ സമീപത്ത് കണ്ടതായി കൊറിയറിൽ ലണ്ടനർ ജോർജ് സ്പൈസറുടെ ഒരു റിപ്പോർട്ട് പ്രസിദ്ധീകരിക്കുകയുണ്ടായി. കരയിൽ അല്ലെങ്കിൽ ജലത്തിൽ നെസിയെ കണ്ടതായി അവകാശപ്പെട്ടുകൊണ്ട് എഴുത്തുകാർ, അവരുടെ കുടുംബാംഗങ്ങൾ, പരിചയക്കാർ, ഓർമ്മയിലുള്ള കഥകൾ തുടങ്ങി പലപ്പോഴും അജ്ഞാതമായ കത്തുകൾ കോറിയറിൽ പ്രത്യക്ഷപ്പെടാൻ തുടങ്ങി. "
ഭീമാകാരനായ മത്സ്യം", "കടൽ സർപ്പം", അല്ലെങ്കിൽ "ഡ്രാഗൺ" ഒടുവിൽ "ലോക് നെസ്സ് മോൺസ്റ്റർ" എന്നുവരെ മാധ്യമങ്ങളിലെത്തിയ ദൃക്‌സാക്ഷിവിവരണത്തിൽ കണ്ടിരുന്നു.
1933 ഡിസംബർ 6 ന് ഹ്യൂ ഗ്രെ എടുത്ത മോൺസ്റ്ററിൻറെ ആദ്യ ഫോട്ടോഗ്രാഫ് ഡെയ്ലി എക്സ്പ്രസ് പ്രസിദ്ധീകരിച്ചു.
ആ ജീവിയോട് ഒരുതരത്തിലുള്ള ആക്രമണവും പാടില്ലയെന്ന് സ്കോട്ട്ലൻഡ് സ്റ്റേറ്റ് സെക്രട്ടറി ഉടനടി ഉത്തരവിട്ടു.
1934-ൽ "സർജന്റെ ഫോട്ടോഗ്രാഫിൽ" താത്പര്യം തുടർന്നു.
ആ വർഷം, ആർ.ടി. ഗൗൾഡ് എന്ന രചയിതാവിന്റെ അന്വേഷണവും 1933 നു മുൻപ് പ്രസിദ്ധീകരിച്ച റിപ്പോർട്ടുകളുടെ റെക്കോഡും പ്രസിദ്ധീകരിച്ചു.
തുടർന്ന് മറ്റ് രചയിതാക്കളും എ.ഡി ആറാം നൂറ്റാണ്ടിലെ മോൺസ്റ്ററിനെ കണ്ടതായി വാദമുഖങ്ങളുമായെത്തി.
ചരിത്രം സെന്റ്.
കൊളംബ (565)
ലോക്ക് നെസനു പരിസരത്തു കാണപ്പെട്ടിരുന്ന ഒരു ഭീമാകാര ജീവിയെക്കുറിച്ചുള്ള ആദ്യ റിപ്പോർട്ടുകൾ ആറാം നൂറ്റാണ്ടിൽ അഡോമ്നാൻ എഴുതപ്പെട്ട ലൈഫ് ഓഫ് സെന്റ് കൊളമ്പ എന്ന കൃതിയിലാണ് പരാമർശിക്കപ്പെട്ടിരിക്കുന്നത്.
സംഭവങ്ങൾ വിവരിക്കപ്പെട്ട് ഏകദേശം ഒരു നൂറ്റാണ്ടിനുശേഷം, അഡോമ്നാന്റെ വാക്കുകളനുസരിച്ച്, ഐറിഷ് സന്യാസിയായിരുന്ന സെന്റ് കൊളമ്പിയ അദ്ദേഹത്തിന്റെ സഹചാരികളോടൊപ്പം ഇരുമ്പു യുഗത്തിലും ആദ്യകാല മദ്ധ്യ കാലഘട്ടങ്ങളിലും ജീവിച്ചിരുന്ന പിക്റ്റ്സ് ജനതയുടെ പ്രദേശത്തു താമസിക്കവേ, പ്രദേശവാസികൾ  നെസ് നദിക്കരയിൽ ഒരാളുടെ മൃതദേഹം സംസ്ക്കരിക്കുന്നതായി കണ്ടു.
പ്രദേശവാസികളുടെ വിശദീകരിച്ചതനുസരിച്ച്, ഈ മനുഷ്യൻ നദിയിൽ നീന്തിക്കൊണ്ടിരിക്കവേ ഒരു ജലജന്തുവിന്റെ ആക്രമണമുണ്ടാകുകയും അത് അയാളെ മാന്തിക്കീറുകയും ജലാന്തർഭാഗത്തേയ്ക്ക് വലിച്ചിഴക്കുകയും ചെയ്തു.
ഒരു ബോട്ടിൽ മറ്റുള്ളവർ അയാളെ രക്ഷപ്പെടുത്തുവാൻ ശ്രമിച്ചുവെങ്കിലും അയാൾ മരിച്ചുപോയിരുന്നു.
കൊളമ്പിയ ലുയിഗ്നെ മോക്കു മിൻ എന്ന തന്റെ അനുയായിയെ നദിക്കു കുറുകെ നീന്തുവാൻ പ്രേരിപ്പിച്ചു.
ജലജന്തു ലുയിഗ്നെയെ സമീപിച്ചവേളയിൽ കൊളമ്പിയ കുരിശു വരച്ചുകൊണ്ടു പറഞ്ഞു, “കൂടുതൽ മുന്നോട്ടു പോകരുത്, ആ മനുഷ്യനെ തൊടരുത്. ഉടനടി മടങ്ങുക”.
പിന്നിൽനിന്നു കയറുകെട്ടി വലിക്കപ്പെട്ടതുപോലെ ജലജന്തു നിശ്ചലമാക്കപ്പെടുകയും ജലാന്തർഭാഗത്തേയ്ക്കു അപ്രത്യക്ഷമാകുകയും ചെയ്തു.
അത്ഭുതപ്രവർത്തിക്ക് തങ്ങൾ സാക്ഷ്യം വഹിച്ച  കൊളംബയുടെ അനുചരന്മാരും പിക്റ്റുകളും അദ്ദേഹത്തിനു നന്ദി പറഞ്ഞു.
ആറാം നൂറ്റാണ്ടിന്റെ തുടക്കത്തിൽ ഈ ജീവിയുടെ നിലനിൽപ്പിനുള്ള തെളിവ് എന്ന നിലയിൽ ഈ കഥയിലെ മോൺസ്റ്റർ വിശ്വാസികൾക്കിടയിൽ നെസ് നദിയെക്കാളുപരിയായ സ്ഥാനംനേടി.
മധ്യകാല ഹഗീയോഗ്രാഫികളിൽ ജലജന്തു കഥകൾ വളരെ സാധാരണമായിരുന്നുവെന്നും അഡോംനന്റെ കഥ മിക്കവാറും പ്രാദേശിക ചരിത്രസംഭവത്തിലെ ഒരുപൊതുവിഷയം പുതുക്കിയതാണെന്നുമുള്ള വാദഗതികളാൽ ആഖ്യാനത്തിന്റെ വിശ്വാസ്യതയെ അവിശ്വാസികൾ ചോദ്യംചെയ്തു.
അവിശ്വാസികളുടെ അഭിപ്രായമനുസരിച്ച് അഡോംനന്റേത് ആധുനിക ലോക്ക് നെസ്സ് മോൺസ്റ്റർ ലെജന്റിൽ നിന്ന് സ്വതന്ത്രമായ ഒരു കഥയായിരിക്കാമെങ്കിലും വിശ്വാസികൾ അവരുടെ അവകാശവാദങ്ങൾ ഉയർത്താൻ ശ്രമിക്കാൻ അതിനെ ആധാരമാക്കുകയായിരുന്നു.
മോൺസ്റ്ററിന്റെ വിവിധ ആരോപണങ്ങളുടെ ആദ്യകാല ദൃശ്യം കണക്കിലെടുത്ത് ഇത് ഏറ്റവും ഗുരുതരമായ ഒന്നാണെന്ന് റൊണാൾഡ് ബിന്നസ് കരുതുന്നു.
പക്ഷേ, 1933-നുമുമ്പ് മറ്റ് എല്ലാ അവകാശവാദങ്ങളും സംശയാസ്പദമാകുന്നു.
ആ തീയതിക്ക് മുൻപ് ഒരു മോൺസ്റ്റർ പാരമ്പര്യം തെളിയിക്കുന്നുമില്ല.
ലോക് നെസ് മോൺസ്റ്റർ എന്ന ആധുനിക കെട്ടുകഥയിൽ നിന്ന് സെന്റ് കൊളമ്പിയയെക്കുറിച്ച് അഡോമണന്റെ കഥയെ വേർതിരിച്ചുകൊണ്ട് അഡോമണന്റെ സവിശേഷമായ ചരിത്രപരവും സാംസ്കാരികവുമായ വിശകലനത്തെ ക്രിസ്റ്റോഫർ സിർണെ ഉപയോഗിച്ചുകൊണ്ട് കെൽടിക്‌ ഭാഷയിലൂടെ നാടോടിക്കഥയിലുടനീളമുള്ള ജലജന്തുവിനെക്കുറിച്ചുള്ള മുൻകാല സാംസ്കാരിക പ്രാധാന്യം കണ്ടുപിടിക്കുന്നു.
ഇങ്ങനെ ചെയ്യുന്നതിലൂടെ, ജലകന്യകകൾക്കും അല്ലെങ്കിൽ ജലകുതിരകൾക്കും ലോക് നെസ്സ് മോൺസ്റ്ററിന്റെ ആധുനിക "മീഡിയ കൂട്ടിച്ചേർത്ത" സൃഷ്ടികൾക്കും തമ്മിലുള്ള ശക്തമായ ബന്ധത്തെ വിശ്വാസയോഗ്യമല്ലാതാക്കുന്നു.
ഡി മക്കിൻസി (1871 അല്ലെങ്കിൽ 1872)
1871 ഒക്ടോബറിൽ (അല്ലെങ്കിൽ 1872), ബാൽനൈനിലെ ഡി. മക്കെൻസി തടാകത്തിൽ മുകളിലേയ്‌ക്ക് ഉയർത്തപ്പെട്ട ബോട്ടിന് സമാനമായ ഒരു വസ്തു കണ്ടതായി റിപ്പോർട്ടുചെയ്യപ്പെട്ടു.
റിപ്പോർട്ടിൽ വിശദീകരിക്കപ്പെട്ട വസ്തു ആദ്യം പതുക്കെ നീങ്ങുകയും, പിന്നീട് ശരവേഗത്തിൽ അപ്രത്യക്ഷമാകുകയും ചെയ്തു.
ജലജന്തുവിനോടുള്ള ജനങ്ങളുടെ താൽപര്യം വർദ്ധിച്ചതിന് തൊട്ടുപിന്നാലെ മക്കെൻസി 1934-ൽ റൂപർട്ട് ഗൗൾഡിന് അയച്ച കത്തിൽ ഇതിനെക്കുറിച്ച് വിശദീകരിക്കുന്നു.
ജോർജ്ജ് സ്പൈസർ (1933)
1933 ജൂലൈ 22 ന് ജോർജ്ജ് സ്പൈസറും അദ്ദേഹത്തിൻറെ പത്നിയും അവരുടെ കാറിന് മുന്നിലൂടെ "അസാധാരണമായ ഒരു മൃഗം" റോഡ് മുറിച്ചുകടക്കുന്നത് കണ്ടതായി റിപ്പോർട്ട് ചെയ്തതു മുതൽ ഈ ജന്തുവിനോടുള്ള ആധുനിക താത്പര്യമുണരുന്നതിനു കാരണമായി.
റോഡിന്റെ 10-12 അടി (3-4 മീറ്റർ) വീതിയിൽ ഒരു വലിയ ശരീരവും ഏകദേശം 4 അടി (1.2 മീറ്റർ) ഉയരവും 25 അടി (8 മീറ്റർ) നീളവും ഇടുങ്ങിയ കഴുത്തും 10-12 വരെ നീളവുമുള്ളതും ആനയുടെ തുമ്പിക്കൈയേക്കാൾ അല്പം കട്ടിയുള്ളതുമായ രൂപത്തോടുകൂടിയ ഒരു ജീവിയെ അവർ കണ്ടതായാണ് അവർ വിവരിച്ചത്.
ഈ ജന്തുവിൻറെ കൈകാലുകളൊന്നും അവർ കണ്ടില്ല.
റോഡിന് കുറുകെ 20 അടി (20 മീറ്റർ) അകലെയുള്ള തടാകത്തിലേയ്ക്ക് അത് ഊളിയിട്ടുപോയി.
അതുപോയവഴിയിൽ ഒരു ജലരേഖ മാത്രം അവശേഷിച്ചു.
കുറിപ്പുകൾ അവലംബം Bibliography Bauer, Henry H. The Enigma of Loch Ness: Making Sense of a Mystery , Chicago, University of Illinois Press, 1986 Binns, Ronald, The Loch Ness Mystery Solved , Great Britain, Open Books, 1983, ISBN 0-7291-0139-8 and Star Books, 1984, ISBN 0-352-31487-7 Binns, Ronald, The Loch Ness Mystery Reloaded , London, Zoilus Press, 2017, ISBN 9781999735906 Burton, Maurice, The Elusive Monster: An Analysis of the Evidence from Loch Ness, London, Rupert Hart-Davis, 1961 Campbell, Steuart.
The Loch Ness Monster – The Evidence , Buffalo, New York, Prometheus Books, 1985.
Dinsdale, Tim, Loch Ness Monster , London, Routledge Kegan Paul, 1961, SBN 7100 1279 9 Harrison, Paul The encyclopaedia of the Loch Ness Monster , London, Robert Hale, 1999 Gould, R. T., The Loch Ness Monster and Others , London, Geoffrey Bles, 1934 and paperback, Lyle Stuart, 1976, ISBN 0-8065-0555-9 Holiday, F. W., The Great Orm of Loch Ness , London, Faber Faber, 1968, SBN 571 08473 7 Perera, Victor, The Loch Ness Monster Watchers , Santa Barbara, Capra Press, 1974.
Whyte, Constance, More Than a Legend: The Story of the Loch Ness Monster , London, Hamish Hamilton, 1957 Documentary Secrets of Loch Ness .
Produced Directed by Christopher Jeans ( ITN / Channel 4 / A E Network , 1995).
പുറംകണ്ണികൾ Wikimedia Commons has media related to Loch Ness Monster .
Nova Documentary On Nessie Smithsonian Institution
ലോക് നായക് ആശുപത്രി ഇംഗ്ലീഷ് വിലാസം https://ml.wikipedia.org/wiki/Lok_Nayak_Hospital
ലോക് നായക് ഹോസ്പിറ്റൽ 1977 നവംബർ വരെ ഇർവിൻ ഹോസ്പിറ്റൽ എന്നറിയപ്പെട്ടിരുന്നു പിന്നീട് പ്രശസ്ത ഇന്ത്യൻ സ്വാതന്ത്ര്യ സമര പ്രവർത്തകനും രാഷ്ട്രീയക്കാരനുമായ ജയപ്രകാശ് നാരായണന്റെ ബഹുമാനാർത്ഥം ലോക് നായക് ജയ് പ്രകാശ് ഹോസ്പിറ്റലായി മാറ്റി.
ഡൽഹി സർക്കാരിന്റെ ആരോഗ്യ കുടുംബക്ഷേമ വകുപ്പാണ് ഇത് പരിപാലിക്കുന്നതും പ്രവർത്തിപ്പിക്കുന്നതും.
സെൻട്രൽ ജയിൽ സമുച്ചയം അന്നത്തെ വൈസ്രോയി ഓഫ് ഇന്ത്യ ഇർവിൻ പ്രഭു ആശുപത്രിയാക്കി മാറ്റിയപ്പോൾ ലോക് നായക് ആശുപത്രിയുടെ ചരിത്രം തുടങ്ങുന്നു.
1930 ജനുവരി 10-ന് ലെഫ്റ്റനന്റ് കേണലിന്റെ കീഴിലാണ് ഇതിന്റെ തറക്കല്ലിട്ടത്.
1936-ൽ ക്രൂക്ക്‌ഷാങ്ക് ഈ സെൻട്രൽ ജയിൽ സമുച്ചയം ഇർവിൻ ഹോസ്പിറ്റലിലേക്ക് കമ്മീഷൻ ചെയ്തു.
അക്കാലത്ത് ഇത് 350 കിടക്കകളുള്ള ആശുപത്രിയായിരുന്നു, എന്നാൽ 1947 ലെ ഇന്ത്യയുടെ സ്വാതന്ത്ര്യത്തിനുശേഷം അയൽരാജ്യങ്ങളിൽ നിന്നും സംസ്ഥാനങ്ങളിൽ നിന്നുമുള്ള അഭയാർഥികളുടെ രൂപത്തിലുള്ള ജനസംഖ്യയുള്ളതിനാൽ കൂടുതൽ കിടക്കകളുടെ ആവശ്യകത പെട്ടെന്ന് ഉയർന്നു.
1977 നവംബറിൽ ഇർവിൻ ഹോസ്പിറ്റലിന്റെ പേര് ലോക് നായക് ജയ് പ്രകാശ് ഹോസ്പിറ്റൽ എന്നാക്കി മാറ്റി, 1989 ൽ ലോക് നായക് ജയ് പ്രകാശ് ഹോസ്പിറ്റലിൽ നിന്ന് ലോക് നായക് ഹോസ്പിറ്റൽ എന്നാക്കി.
മെഡിക്കൽ സൗകര്യങ്ങൾ എയിഡ്സ് കൌൺസിലിങ് ക്ലിനിക് അനസ്തേഷ്യോളജി ബ്ലഡ് ബാങ്ക് പൊള്ളലും പ്ലാസ്റ്റിക് സർജറിയും ഇഎൻടി കുടുംബക്ഷേമം (എം എഫ്) വന്ധ്യത ഗൈനക് ഒബ്സ്റ്റട്രിക്സ് മെഡിസിൻ ന്യൂറോ സർജറി ഓർത്തോപീഡിക്‌സ് പീഡിയാട്രിക്സ് പീഡിയാട്രിക്സ് (ശസ്ത്രക്രിയ) സ്കിൻ എസ്.ടി.ഡി ശസ്ത്രക്രിയ ട്രോമ സേവനങ്ങൾ വിവിധ ഡയഗ്നോസ്റ്റിക് ലാബുകൾ കിഡ്നി അവലംബം
വടക്കൻ കരോലിന ഇംഗ്ലീഷ് വിലാസം https://ml.wikipedia.org/wiki/North_Carolina
അമേരിക്കൻ ഐക്യനാടുകളുടെ തെക്ക് കിഴക്കൻ ഭാഗത്ത് സ്ഥിതി ചെയ്യുന്ന അറ്റ്ലാന്റിക് തീര സംസ്ഥാനങ്ങളിൽ ഒന്നാണ് വടക്കൻ കരോലിന .